
PROIECT INIŢIAT DE PRIMAR 


0. PROIECT DE HOTĂRÂRE Nr.1195/62/02.11.2015

privind aprobarea  Planului de ocupare a funcţiilor publice din cadrul aparatului de specialitate al  primarului comunei Pestișu Mic  pentru anul 2016

Având în vedere Expunerea de motive a Primarului comunei Pestișu Mic , în calitate de iniţiator al proiectului de hotărâre, înregistrată sub nr.1320/02.11.2015;
Analizând raportul de specialitate întocmit de Compartimentul Juridic, resurse umane și contencios administrativ din cadrul aparatului de specialitate al Primarului comunei Pestișu Mic înregistrat sub nr.1319/02.11.2015 ;      
În conformitate cu prevederile art.11 din Ordinului nr. 7.660/2006 privind aprobarea Instrucţiunilor pentru elaborarea Planului de ocupare a funcţiilor publice ;
Având în vedere prevederile art. 23 din Legea nr. 188/1999 privind Statutul funcţionarilor publici, republicată, cu modificările şi completările ulterioare ;
Având în vedere prevederile O.U.G. nr. 34/2009 cu privire la rectificarea bugetară pe anul 2014 şi reglementarea unor măsuri financiar-fiscale, cu modificările şi completările ulterioare;
Având în vedere Avizul favorabil ale următoarelor comisii de specialitate din cadrul Consiliului Local al Comunei Pestișu Mic
Având în vedere prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;  
Având în vedere prevederile art. 36, alin. (2) litera a), ale alin. (9)  şi ale art. 115, alin. (1), litera b) din Legea nr. 215/2001 privind administraţia publică locală, republicată, cu modificările şi completările ulterioare ;          
În temeiul art. 45, alin. (1) din Legea nr. 215/2001 privind administraţia publică locală, republicată, cu modificările şi completările ulterioare ;        

H O T Ă R Ă Ş T E :
Art. 1 Se aprobă Planul de ocupare a funcţiilor publice pentru aparatul de specialitate al comunei Pestișu Mic  pentru anul 2016, conform Anexei nr. 1, parte integrantă din  prezenta hotărâre .
Art. 2  Se încredinţează cu ducerea la îndeplinire a prezentei hotărâri Primarul comunei Pestișu mic, în calitate de ordonator principal de credite .
Art. 3. Prezenta hotărâre se comunică: Instituţiei Prefectului-Judeţul Hunedoara – Direcţia, Primarului comunei Primăriei, Secretarului comunei Pestișu Mic  , Compartimentelor de specialitate, Agenției Naționale a Funcționarilor Publici  București, se  afişează şi se publică pe site-ul www.primariapestisumic.ro.

AVIZ NECESAR : Comisia Economică, Comisia Juridică.


INIȚIATOR							AVIZAT PENTRU LEGALITATE                     PRIMAR								SECRETAR
Voina Lorean Casian						Caba Valeria Maria 	









































JUDEȚUL HUNEDOARA
COMUNA PESTIȘU MIC
NR.1320/02.11.2015

EXPUNERE  DE MOTIVE

la proiectul de hotărâre privind
Planul de ocupare a funcţiilor publice din cadrul aparatului de specialitate al  primarului comunei Pestișu Mic  pentru anul 2016

În conformitate cu prevederile Ordinului nr. 7.660/2006 privind aprobarea Instrucţiunilor pentru elaborarea Planului de ocupare a funcţiilor publice ;
  Având în vedere prevederile Legii nr. 188/1999 privind Statutul funcţionarilor publici, republicată, cu modificările şi completările ulterioare;
Planul de ocupare a funcţiilor publice pentru autorităţile şi instituţiile publice din administraţia publică locală se elaborează anual de către primar, prin aparatul de specialitate, cu consultarea sindicatelor reprezentative ale funcţionarilor publici.
Planul de ocupare a funcţiilor publice se întocmeşte centralizat, pe fiecare ordonator principal de credite şi pe fiecare instituţie din subordinea acesteia sau finanţată prin bugetul său şi se aprobă prin hotărâre a consiliului local.
Modalităţile de ocupare a funcţiilor publice sunt cele stabilite în Anexa la Ordinul nr.  7.660/2006 privind aprobarea Instrucţiunilor pentru elaborarea Planului de ocupare a funcţiilor publice .
Modalităţile de ocupare a funcţiilor publice devin obligatorii după aprobarea lor prin hotărâre de consiliu local. Prin excepţie autoriţăţile publice locale pot modifica semestrial modalităţile de ocupare a funcţiilor publice cu respectarea prevederilor art.23 din Legea nr. 188/1999 privind Statutul funcţionarilor publici, republicată, cu modificările şi completările ulterioare, cu reluarea întregii proceduri de avizare şi aprobare.
Proiectul Planului de ocupare a funcţiilor publice se înaintează Agenţiei Naţionale a Funcţionarilor Publici care în cazul în care constată neregularităţi în structura acestora notifică autorităţii modificările care se impun. Aprobarea planului se va face cu respectarea  observaţiilor şi propunerilor Agenţiei, în caz contrar Agenţia nu acordă avizul necesar punerii în aplicare a Planului de ocupare.
În conformitate cu prevederile art. 36, alin. (2) litera a), alin. (3) litera b) şi art. 45 alin. (1) din Legea nr. 215/2001 privind administraţia publică locală, republicată, modificată şi completată, propun spre aprobarea Consiliului Local al comunei Pestișu Mic proiectul de hotărâre privind aprobarea Planului de ocupare a funcţiilor publice din cadrul aparatului de specialitate al Primarului comunei Pestișu Mic pentru anul 2016.

Inițiator de proiect 
Primar 
Voina Leorean Casian 







JUDEȚUL HUNEDOARA
COMUNA PESTIȘU MIC
NR.1319/02.11.2015
Compartiment juridic, resurse umane 
și contencios administrativ					
					

RAPORT DE SPECIALITATE 

Având în vedere Expunerea de motive a Primarului comunei Pestișu Mic, înregistrată sub Nr.1320/02.11.2015, în calitate de iniţiator al proiectului de hotărâre, prin care propune Consiliului Local al Comunei Pestișu Mic, aprobarea Planului de ocupare a funcţiilor publice din cadrul aparatului de specialitate al Primarului comunei Pestișu Mic, pentru anul 2016;
În conformitate cu prevederile Ordinului nr. 7.660/2006 privind aprobarea Instrucţiunilor pentru elaborarea Planului de ocupare a funcţiilor publice ;
Având în vedere prevederile O.U.G. nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, cu modificările şi completările ulterioare;
Având în vedere prevederile art. 23 din Legea nr. 188/1999 privind Statutul funcţionarilor publici, republicată, cu modificările şi completările ulterioare, prin planul de ocupare a funcţiilor publice se stabileşte : 
    1) numărul maxim al funcţiilor publice rezervate promovării funcţionarilor publici;
    2) numărul maxim al funcţiilor publice care vor fi rezervate în scopul promovării rapide;
    3) numărul maxim al funcţiilor publice care vor fi ocupate prin recrutare;
    4) numărul maxim al funcţiilor publice care vor fi înfiinţate;
    5) numărul maxim al funcţiilor publice care vor fi supuse reorganizării;
    6) numărul maxim de funcţii publice pe fiecare clasă, categorie şi pe grade profesionale;
    7) numărul maxim al funcţiilor publice de conducere şi al funcţiilor publice corespunzătoare categoriei înalţilor funcţionari publici.
Planul de ocupare a funcţiilor publice pentru autorităţile şi instituţiile publice din administraţia publică locală se elaborează anual de către primar, prin aparatul de specialitate, cu consultarea sindicatelor reprezentative ale funcţionarilor publici.
Planul de ocupare a funcţiilor publice se întocmeşte centralizat, pe fiecare ordonator principal de credite şi pe fiecare instituţie din subordinea acesteia sau finanţată prin bugetul său şi se aprobă prin hotărâre a consiliului local.
Modalităţile de ocupare a funcţiilor publice sunt cele stabilite în Anexa la Ordinul nr.  7.660/2006 privind aprobarea Instrucţiunilor pentru elaborarea Planului de ocupare a funcţiilor publice .
Modalităţile de ocupare a funcţiilor publice devin obligatorii după aprobarea lor prin hotărâre de consiliu local. Prin excepţie autorităţile publice locale pot modifica semestrial modalităţile de ocupare a funcţiilor publice cu respectarea prevederilor art.23 din Legea nr. 188/1999 privind Statutul funcţionarilor publici, republicată, cu modificările şi completările ulterioare, cu reluarea întregii proceduri de avizare şi aprobare.
Proiectul Planului de ocupare a funcţiilor publice se înaintează Agenţiei Naţionale a Funcţionarilor Publici care în cazul în care constată neregularităţi în structura acestora notifică autorităţii modificările care se impun. Aprobarea planului se va face cu respectarea  observaţiilor şi propunerilor Agenţiei, în caz contrar Agenţia nu acordă avizul necesar punerii în aplicare a Planului de ocupare.
Definire termeni utilizaţi în Anexa nr. 1 la proiect : 
1. funcţii publice vacante - funcţii publice care s-au vacantat ca urmare a încetării raporturilor de serviciu, a transferului titularului funcţiei publice, a mutării definitive a funcţionarului public în cadrul altui compartiment sau funcţii publice propuse pentru înfiinţare, inclusiv prin modificarea calităţii postului din funcţie în regim contractual în funcţie publică;   
 b) funcţii publice temporar vacante - funcţii publice ai căror titulari au raporturile de serviciu suspendate pe o perioadă de cel puţin o lună;
    c) concurs de promovare - concurs organizat în condiţiile legii pentru ocuparea unei funcţii publice cu grad profesional superior, la care pot participa numai persoanele care au calitatea de funcţionar public şi care îndeplinesc condiţiile prevăzute de lege şi condiţiile specifice de participare la concurs;
    d) concurs de promovare rapidă - concurs organizat în condiţiile legii, la care pot participa funcţionarii publici care îndeplinesc condiţiile art. 70 din Legea nr. 188/1999, privind Statutul funcţionarilor publici, republicată, cu modificările şi completările ulterioare ;
    e) concurs de recrutare - concurs organizat în condiţiile legii, la care poate participa orice persoană care îndeplineşte condiţiile prevăzute de lege şi condiţiile specifice de participare la concurs;
    f) funcţii publice supuse reorganizării - categorie de funcţii publice care urmează a fi supuse procedurilor de transformare sau desfiinţare, inclusiv prin modificarea calităţii posturilor în sensul transformării unei funcţii publice în funcţie în regim contractual;
    g) transformarea unei funcţii publice - modificarea atribuţiilor prevăzute în fişa postului pentru funcţia publică respectivă în proporţie de peste 50%, transformarea funcţiilor publice de grad profesional debutant în grad profesional asistent la încheierea perioadei de stagiu, transformarea unui post de nivel superior într-un post de nivel inferior, precum şi transformarea unei funcţii publice în altă funcţie publică de acelaşi nivel sau de nivel inferior.
Faţă de considerentele expuse anterior Compartimentul juridic, resurse umane și contencios administrativ , avizează favorabil proiectul de hotărâre privind aprobarea Planului de ocupare a funcţiilor publice din cadrul aparatului de specialitate al Primarului comunei Pestișu Mic  pentru anul 2016.

Compartiment juridic, resurse umane și contencios administrativ

Ivășcanu Emilia














JUDEȚUL HUNEDOARA
COMUNA PESTIȘU MIC
PRIMARIA 
Nr.1321/ din 02.11.2015

A N U N Ț


În conformitate  cu dispozițiile  art.7 din Legea nr.52/2003, privind transparența decizională în administrația publică, republicată,  Primarul comunei Pestișu Mic aduce la cunoștință faptul că a inițiat proiectul de hotărâre privind aprobarea Planului de ocupare a funcțiilor publice  din cadrul aparatului de specialitate al primarului comunei Pestișu Mic, pentru anul 2016.
 Invităm persoanele fizice și juridice interesate  să depună în scris propuneri, sugestii sau opinii  cu privire la proiectul de hotărâre arătat mai sus, al cărui conținut se află afișat pe site-ul  primăriei comunei Pestișu Mic , la sediul  acesteia precum și la secretariat .
Aceste  propuneri, sugestii sau opinii se pot transmite la adresa de e-mail pestisumic@yahoo.com sau se pot depune în scris la secretarul  comunei Pestișu Mic d-șoara Caba Valeria Maria,  până în data de 07.12.2015, ora 15,oo urmând ca la data de 10.12.2015 ora 12,oo, să aibă loc dezbateri  publice pe tema acestui proiect la sediul Pimăriei comunei Pestișu Mic  .
Așteptăm cu interes poziția dumneavoastră referitoare la acest proiect , precum și propunerile  și observații dumneavoastră  care vor purta mențiunea : ”Recomandare la proiectul de hotărâre “privind aprobarea Planului de ocupare a funcțiilor publice  din cadrul aparatului de specialitate al primarului comunei Pestișu Mic, pentru anul 2016”.


Data afișării  : 02.11.2015


PRIMAR									SECRETAR
Voina Leorean Casian							Caba Valeria Maria  

